ନ୍ୟୁରୋସିଷ୍ଟିସର୍କୋସିସ

ନ୍ୟୁରୋସିଷ୍ଟିସର୍କୋସିସ ହେଉଛି ପରଜୀବୀ ରୋଗ, ସିଷ୍ଟିକେରୋସିସ୍, ଯେଉଁଥିରେ ସ୍ନାୟୁ ପ୍ରଣାଳୀରେ ସିଷ୍ଟ ବିକଶିତ ହୁଏ । ଏହାର ଲକ୍ଷଣ ମଧ୍ୟରେ ବାତ, ମୁଣ୍ଡବିନ୍ଧା, ଖପୁରୀ ମଧ୍ୟରେ ଚାପ ଏବଂ ଅନ୍ୟାନ୍ୟ ସ୍ନାୟୁଗତ ସମସ୍ୟା ହୋଇପାରେ; ଯଦିଓ ଅନେକଙ୍କର କୌଣସି ଲକ୍ଷଣ ନ ଥାଏ ।  ଏହା ବିଶ୍ୱବ୍ୟାପୀ ବାରମ୍ବାର ଅପସ୍ମାର ହେବାର ଏକ କାରଣ, ସଂକ୍ରମଣର ଏକ ତୃତୀୟାଂଶ ଏହି ରୋଗ ପ୍ରତିନିଧିତ୍ୱ କରେ ।

ମଣିଷର ମଳରେ ଥିବା ଟିନିଆ ସୋଲିଅମ ନାମକ ଫିତାକୃମିର ଅଣ୍ଡା ଯୋଗୁ ଏହି ସଂକ୍ରମଣ ହୁଏ ଯାହା ଅଣ୍ଡା ଖାଇବା ଯୋଗୁ ସମ୍ଭବ ହୁଏ । ଫିତାକୃମି ରୋଗ ଥିବା ବ୍ୟକ୍ତିଙ୍କ ସହିତ ବାସ କଲେ  ରୋଗ ସଂକ୍ରମଣ ସମ୍ଭାବନା ରହେ ।  ଅସିଦ୍ଧ ରନ୍ଧନ ହୋଇଥିବା ଅନାବନା ସଂକ୍ରମିତ ଘୁଷୁରୀ ମାଂସ ଖାଇବାଦ୍ୱାରା ଲୋକମାନେ ଫିତାକୃମିଦ୍ୱାରା ସଂକ୍ରମିତ ହୁଅନ୍ତି । ରକ୍ତ ପରୀକ୍ଷା, ଏମଆରଆଇ କିମ୍ବା ସିଟି ସ୍କାନ କରି ରୋଗ ନିର୍ଣ୍ଣୟ କରାଯାଏ ।  ଏହା ଅନ୍ୟ ସମସ୍ତ ସ୍ନାୟୁଗତ ସମସ୍ୟା ପରି ଏହି ରୋଗ ଦେଖାଯାଏ ।

ପରଜୀବୀ ଔଷଧ (ଆଲବେଣ୍ଡାଜୋଲ କିମ୍ବା ପ୍ରାଜିକ୍ୟାଣ୍ଟେଲ ) ସ‌ହିତ କର୍ଟିକୋଷ୍ଟେରଏଡ ଦେବାକୁ ପରାମର୍ଶ ଦିଆଯାଇପାରେ ଯେଉଁମାନଙ୍କର ମସ୍ତିଷ୍କ ତନ୍ତୁ ମଧ୍ୟରେ ଜୀବନ୍ତ ସିଷ୍ଟ ଥାଇ ଲକ୍ଷଣ ସୃଷ୍ଟି କରେ ।  ବାତ ବିରୋଧୀ ଔଷଧ ମଧ୍ୟ ପ୍ରାୟ ବ୍ୟବହୃତ ହୁଏ । କେତେକ କ୍ଷେତ୍ରରେ ଅସ୍ତ୍ରୋପଚାର ଆବଶ୍ୟକ ହୋଇପାରେ । ପ୍ରତିଷେଧକ ଆକାରରେ ଘୁଷୁରିମାନଙ୍କୁ ଟୀକାକରଣ, ମନୁଷ୍ୟର ମଳ ସଂସ୍ପର୍ଶରେ ନ ଆସିବା ଏବଂ ଟିନିଆସିସ ସଂକ୍ରମିତ ମଣିଷର ଚିକିତ୍ସା କରାଯାଏ । 

ନ୍ୟୁରୋସିଷ୍ଟିସର୍କୋସିସ ୨.୫ରୁ ୮.୩ ନିୟୁତ ଲୋକଙ୍କୁ ପ୍ରଭାବିତ କରୁଥିବା ଆକଳନ କରାଯାଇଛି ।  ଏହା ସାଧାରଣତଃ ଲାଟିନ୍ ଆମେରିକା, ଦକ୍ଷିଣ ପୂର୍ବ ଏସିଆ ଏବଂ ସାହାରା ଆଫ୍ରିକାରେ ଦେଖାଯାଏ । ଗ୍ରାମାଞ୍ଚଳରେ ଏହା ବିଶେଷ ଭାବେ ଦେଖାଯାଏ ଯେଉଁଠାରେ ସଠିକ୍ ପରିମଳର ଅଭାବ ରହିଛି । କର୍ମକାରୀ (ପାରେନ‌କାଇମାଲ) ରୋଗ ତୁଳନାରେ ଅଣକର୍ମକାରୀ (ଏକ୍ସଟ୍ରାପାରେନ‌କାଇମାଲ) ରୋଗରେ ମୃତ୍ୟୁ ହେବାର ଆଶଙ୍କା ଅଧିକ ରହେ । ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଏକ ଅବହେଳିତ ଉଷ୍ଣକଟିବନ୍ଧିୟ ରୋଗ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki